Tolmačov Dol

Tolmačov Dol (; pozor na zámenu s blízkou sopkou Vulkan Tolmačova/gora Tolmačova) je názov vulkanického komplexu, nachádzajúceho sa v južnej časti Kamčatky, severovýchodne od kaldery Opala. Komplex pozostáva z väčšieho počtu troskových kužeľov pleistocénno-holocénneho veku, ktoré ležia v lokálnej depresii medzi vulkánmi Opala a Gorelyj, po oboch stranách jazera Ozero Tolmačova. Posledná väčšia erupcia komplexu sa odohrala pred 4 600 rokmi, miestom erupcie bol kráter Časa v severnej časti komplexu. Absolútne posledná erupcia prebehla pred 1 700 až 1 600 rokmi opäť v severnej časti komplexu.

Externé odkazy 
 www.volcano.si.edu  - vulkanický komplex Tolmačov na Global Volcanism Program 
 

Sopky Kamčatky
Troskové kužele
Tisícovky v Rusku